**ELŐTERJESZTÉS**

**Tiszavasvári Város Önkormányzata Képviselő-testületének**

**2022. június 30-án tartandó rendkívüli ülésére**

**Az előterjesztés tárgya:** **Tiszavasváriban megvalósuló tanuszoda helyszínéül szolgáló ingatlan tulajdonjogának térítésmentes átadásáról szóló szerződés elfogadása**

**Melléklet:**

**Ügyiratszám:** TPH/505-….. /2022.

**Az előterjesztés előadója:** Szőke Zoltán polgármester

**Az előterjesztés témafelelőse:** Gazdagné dr. Tóth Marianna önkormányzati és jogi osztályvezető

**Az előterjesztést véleményező bizottságok a hatáskör megjelölésével:**

A rendkívüli ülésen tárgyalandó előterjesztéseket a bizottságoknak nem kell tárgyalnia, a képviselő-testület a bizottsági vélemények nélkül dönt az előterjesztésekről.

**Az ülésre meghívni javasolt szervek, személyek:**

|  |  |  |
| --- | --- | --- |
|  |  |  |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2022. június 28.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Gazdagné dr. Tóth Marianna

**Előterjesztés**

- a Képviselő-testülethez –

**Tiszavasváriban megvalósuló tanuszoda helyszínéül szolgáló ingatlan tulajdonjogának térítésmentes átadásáról szóló szerződés elfogadásáról**

**Tisztelt Képviselő-testület!**

Tiszavasvári Város Önkormányzata Képviselő-testülete 2/2022.(I.17.) Kt. számú határozatában az alábbi döntést hozta:

„Dönt arról, hogy a Nemzeti Köznevelési Infrastruktúra Fejlesztési Program II. ütemének keretében megvalósuló tanterem, tornaterem és tanuszoda beruházások előkészítésével kapcsolatos intézkedésekről szóló 1281/2017. (VI. 2.) Korm. határozat szerint Tiszavasvári Város Önkormányzata 1/1 tulajdonában lévő tiszavasvári 6661/2 helyrajzi számú forgalomképes vagyoni körbe tartozó ingatlant ingyenesen a Magyar Állam tulajdonába adja, figyelemmel a Magyarország helyi önkormányzatairól szóló 2011. évi CLXXXIX. törvény 108. § (1)-(4) bekezdéseiben foglaltakra, a nemzeti vagyonról szóló 2011. évi CXCVI. törvény 13. § (3) bekezdésére, valamint a sportról szóló 2004. évi I. törvény 49. §-ában leírtakra.”

Fenti döntés alapján a Nemzeti Sportközpontok megküldte önkormányzatunk részére a tanuszoda helyszínéül szolgáló tiszavasvári 6661/2 hrsz-ú ingatlan tulajdonjogának térítésmentes átadásáról szóló szerződés tervezetét, mely a határozat-tervezet mellékletét képezi.

Kérem a Tisztelt képviselő-testületet az előterjesztés megtárgyalását követően hozza meg döntését.

Tiszavasvári, 2022. június 28.

**Szőke Zoltán**

**polgármester**

**határozat-tervezet**

**Tiszavasvári Város Önkormányzata**

**Képviselő-testülete**

**…./2022. (VI.30.) Kt. számú**

**határozata**

**Tiszavasváriban megvalósuló tanuszoda helyszínéül szolgáló ingatlan tulajdonjogának térítésmentes átadásáról szóló szerződés elfogadásáról**

Tiszavasvári Város Önkormányzata Képviselő-testületeMagyarország helyi önkormányzatairól szóló 2011. évi CLXXXIX tv. 107.§-ában, valamint a 42.§ -ának 16. pontjában kapott felhatalmazás alapján az alábbi döntést hozza:

1. Elfogadja **Tiszavasvári Város Önkormányzata** (4440 Tiszavasvári, Városháza tér 4. szám) és a **Nemzeti Sportközpontok** (1143 Budapest, Stefánia u. 51. szám) között a tiszavasvári 6661/2 hrsz alatt felvett, 9157m2 alapterületű, „kivett beépítetlen terület” megnevezésű ingatlan tulajdonjogának térítésmentes átadásáról szóló szerződést a határoztat 1. melléklete szerinti tartalommal.
2. Felhatalmazza a polgármestert a szerződés aláírására.

**Határidő**: azonnal, illetve esedékességkor **Felelős**: Szőke Zoltán polgármester